OpenLLM-France/wikimedia huggingface dataset:
# Erromatar mausoleo

Erromatar mausoleoa hil monumentu bat da, I. mendetik aurrera Inperio osotik hedatzen hasten dena, hilobia, hildakoaren oroitzapenaren gurtzarako santutegian bihurtzearen sentimenduari erantzunez. Familia bereko zenbait pertsonentzako lurperaketa toki bezala ere balio du.

## Motak

Arkitekturari dagokionez, bi motatakoak daude:
* tenplu formakoak, laukiluze edo zirkulu formako oinplanodunak
* mausoleo laukiluzeak, honen barnean, tenplu formari dagokionez eraginik izan gabe, gutxi gora-behera karratua izan daitekeen oinplanoa izan dezaketenak daudelarik, hil ganbera funtzioak dituen gela itxurakoak, edo hilobia lurrazpian badago, biltzar gela funtzioa duena. Tenplu forma dutenetatik bereizten dituena, aurretik eskailera eta pronaosik ez izatea da, baita lurraren maila berean egotea ere, batzuetan, solairu bat baino gehiagorekin. Sail honen barnean, dorre formako monumentuak kontutan hartu behar dira.

## Mausoleo erromatarrak Espainian

* Mausoleo erromatarra, (Kordoba)
* Isla Canelako Mausoleo erromatarra, Ayamonte (Huelva)
* Las Vegasko Mausoleo erromatarra, La Pueblanueva (Toledo)
* Fabarako Mausoleo erromatarra, Fabara (Zaragoza)

## Mausoleo erromatarrak Italian

* Santa Constanzaren Mausoleoa, Erroma
* Augustoren Mausoleoa, Erroma
* Sant'Angelo Gaztelua edo Hadrianoren Mausoleoa, Erroma
* Gala Plazidiaren Mausoleoa, Ravena

## Kanpo estekak

* (Gaztelaniaz)Fabarako mausoleo erromatarra
* Datuak: Q3822604
# Erromatar ostatu batean

Erromatar ostatu batean (danieraz: 'Fra et romersk osteria') Carl Heinrich Bloch margolari daniarraren oihal gaineko olioa da. 1866an amaitua, Blochen genero-eszenarik ezagunenetako bat da. Markorik gabeko mihise gaineko olioak 148,5 X 177,5 zm. neurtzen du.

## Historia

Margoa Blochen lagun eta sustatzaile nagusia zen Moritz G. Melchior merkatariaren enkargu bat izan zen. Obraren atzealdean artistak Melchior bera sartu zuen eszenan (mahai batean eserita dago, lagunekin hizketan). Bi irudi femenino, berari bizkarra ematen eserita daude. Atzera eserita ikusleei begira dagoen gizona margolaria bera da. Bloch Wilhelm Marstranden ikaslea izan zen. Lan hau Marstranden Ostatu italiar baten eszena (1848) lanaren antzekoa da. Pintura Danimarkako Galeria Nazionalak erosi zuen 1935ean.

## Erreferentziak

* ↑ https://www.kongernessamling.dk/en/amalienborg/person/carl-bloch-2/
* ↑ https://artsandculture.google.com/asset/in-a-roman-osteria/QAFizpSvU6qx6g?hl=en

## Kanpo estekak

* Datuak: Q16965482
* Multimedia: Fra et romersk osteria / Q16965482
# Erromatar sarkofago

Erromatarren sarkofagoak antzinako Erromako hiletetan erabiltzen ziren eta, beraz, erromatarren hileten artelanetan. II. mendetik IV. mendera ohikoak ziren marmolezko eta kareharrrizko erliebean egindako sarkofagoak goi mailako ehorzketak egiteko. Gutxi gorabehera 10.000 erromatar sarkofago iraun dute gaurdaino eta zatiak kontuan izanik 20.000 inguru. Eszena mitologikoak oso erabiliak izan arren, sarkofagoen erliebea "erromatarren ikonografiaren iturri aberatsena»" izendatua izan da; hildakoaren bizitza, eszena militarrak eta beste hainbat gai ere irudikatzen ziren.
Judu eta kristauek sarkofagoak ere egiten zituzten; izan ere, hirugarren mendearen amaieratik sortutako sarkofago kristauak, kristau eskulturaren lehendabiziko formak adierazten dute eta arte paleokristauaren ikerketarako garrantzitsuak dira.

## Erreferentziak

* ↑ Kleiner 2010.
* ↑ Newby 2011.
* 1 2 3 4 Elsner 2011.

## Bibliografia

* Awan, Heather T. (2007). «Sarkofago erromatarrak» . Heilbrunn Art History. New York: Metropolitan Museum of Art.
* Elsner, Jaś (2011). Bizitza, heriotza eta errepresentazioa: Sarkofagoen erromatar lan berri bat (ingelesez) . Gruyter-en.
* Henig, Martin (1983). Anthony Bonanno-ek «eskultura». Erromatarren eskuliburu bat (ingelesez) . Phaidon. ISBN 0714822140 .
* Kleiner, Fred S. (2007, 2010). Erromatarren historia (ingelesez) . Wadsworth.
* Strong, Donald (1995). Arte erromatarra (ingelesez) . Yale University Press (Penguin / Yale Art of History). ISBN 0300052936 .
* Newby, Zahra (2011). «Mitoa eta heriotza: Sarkofago mitologikoak». Greziar mitologian laguntzailea (ingelesez) . Blackwell.
* Toynbee, J. M. C. (1996). Heriotza eta ehorzketa mundu erromatarrean . Baltimore, MD: JHU Press.
* Zanker, Paul; Ewald, Bjorn C. (2012). Mitoekin bizitzea: Sarkofago erromatarren irudiak . Julia Slaterrek egindako itzulpena. Oxford: Oxford University Press.

## Kanpo estekak

* Datuak: Q3950487
* Multimedia: Ancient Roman sarcophagi / Q3950487
# Erromatar zenbakera

Erromatar zenbakera edo erromatar zenbakikuntza erromatarrek garatu zuten zenbaki-sistema da. Zenbakiak idazteko hainbat letra larri erabiltzen dira. Gaur egun mendeak idazteko erabiltzen ditugu erromatar zenbakiak, eta baita, erloju analogiko askotan ere.

## Sinbologia

Erromatarrek, zenbakiak adierazteko, ondorengo letra hauek zerabiltzaten:
| Erromatarra | Hamartarra | Oharra |
| I | 1 | Unus |
| V | 5 | Quinque. V X-aren goiko erdia da; etruskoan Λ. |
| X | 10 | Decem |
| L | 50 | Quinquaginta |
| C | 100 | Centum-en lehen hizkia. |
| D | 500 | Quingenti. D, Digammaren erdia litzateke Φ. |
| M | 1.000 | De Mille. Hasiera batean Digamma letra erabiltzen zuten. |
Erromatarrek ez zuten 0 zenbakia ezagutzen, eta horretxegatik ez dago zenbaki hori adieraziko duen hizkirik.
Sinbolo ezarria ez duten zenbakiek, konposatuak sortzen dituzte. Hala nola, bi (2) esateko II edo ii zerabilten. Letra aglomerazio handiegiak ez sortzeko, honako jokoa egiten zuten, lau (4) IIII edo iiii izan beharrean, IV edo iv zerabilten. Balio gutxiagoko ikur bat, balio handiagoko baten aurrean jartzean, honen kenketa balitz moduan jokatzen da. Hala nola, IX bederatzi (9) da eta XL berrogei (40).
| Erromatarra (letra larriz) | Erromatarra (letra xehez) | Esangura |
| II | ii | bi |
| III | iii | hiru |
| IV | iv | lau |
| VI | vi | sei |
| VII | vii | zazpi |
| VIII | viii | zortzi |
| IX | ix | bederatzi |
| XXXII | xxxii | hogeita hamabi |
| XLV | xlv | berrogeita bost |
4.000 edo balio handiagoko zenbakiak adierazteko, zenbakiaren gainean marra horizontal bat jartzen da. Horrela, zenbakiak milakoak adierazten dituela esan nahi da.
| Erromatarra | Hamartarra | Izendapena |
| V | 5.000 | bost mila |
| X | 10.000 | hamar mila |
| L | 50.000 | berrogeita hamar mila |
| C | 100.000 | ehun mila |
| D | 500.000 | bostehun mila |
| M | 1.000.000 | milioia |

## Erreferentziak

* ↑ «Numeración» Labayru Hiztegia.

## Kanpo estekak

* Datuak: Q38918
* Multimedia: Roman numerals / Q38918
# Erromatar zubi

Erromatar zubia, Antzinako Erromaren garaian erromatarrek eraikitako zubiak dira, neurri handietako lehen zubi iraunkorrak eraikitzen lehen zibilizazioa izan zen, horietako asko gaur egun oraindik badiraute. Gehienak hormigoia erabiliz eraikiak izan ziren, erromatarrak material hori zubiak eraikitzeko lehenak izanik.
Ez ziren denak harrizkoak, eta galdu diren asko, egurrezkoak izango zirela uste da. Zubirik bereziena, kanpaina militarretan, barkuen bidez egin bide zirenak dira. Horrelako bat agertzen da irudikatuta Trajanoren zutabean.
* Datuak: Q1223230
* Multimedia: Ancient Roman bridges / Q1223230
# Eszentrikotasun

    Artikulu hau kurba konikoei buruzkoa da; beste esanahietarako, ikus «Eszentriko (argipena)».
Eszentrikotasuna konika bat zirkunferentzia batetik zenbat aldentzen den parametroa da. Parametro honi $e\,$ deituaz, konika ezberdinetarako balio hauek hartzen ditu:
* Zirkunferentzia: $e=0\,$
* Elipsea: $0<e<1\,$
* Parabola: $e=1\,$
* Hiperbola: $e>1\,$
Astronomian orbiten itxura ikusteko erabiltzen da. Planeten orbitak konikak direnez, eszentrikotasunarekin beraien itxura zehazten da. Gero eta 0tik hurbilago, orduan eta biribilagoa izango da orbita. Adibidez, Plutoiren orbita oso eliptikoa denez, eszentrikotasuna 0,25 da. Aldiz, Artizarrarena biribilagoa da, eta e = 0,007.

## Kanpo estekak

* Datuak: Q104486
* Multimedia: Eccentricity / Q104486
# Eszentriko (argipena)

Eszentriko hitzak adiera zenbait ditu:
* matematikan, eszentrikotasuna, kurba koniken ezaugarri bat;
* geologian, eszentrikoa, leizeetako formazio karstiko mota bat;
* eszentriko edo xelebrea, ez ohiko jokabide iraunkorra duen pertsona da, psikopatologikoa izan gabe.
# Eszentriko (espeleotema)

Eszentrikoak itxuraz grabitate indarraren eraginari ihes eginez sortutako espeleotema karstikoak dira. Antoditak edo heliktitak izan daitezke. Antoditak, azaleko isuriagatik eratzen dira. Aire korronteak eta ondorengo lurrunketa dauden tokietan eratzen dira. Aragonitozkoak direnean, antodita oso hauskorrak eta talde oso zuntztsuak ikus daitezke. Kaltzitazkoak direnean, adar itxura dute eta sendoagoak dira. Heliktitek, euren hazkuntzarako ura eramango duen erdiko kanal bat behar dute. Edozein norantzatan hazten dira, eta, euren eraketan, faktore askok parte hartzen dute, kristalizazio ardatzen birak, alboko poroen agerpenak (erdiko hodia eten izanagatik), ezpurutasun metaketa uraren lurrunketagatik eta aire korronteak, adibidez.
Ez dira leize askotan agertzen. Espainian, Kantabriako El Soplaon, Alacanteko Canelobreko Leizeetan, Huelvako Mirarien Leizean eta Palentziako Frantziarren Leizeaan daude. Euskal Herrian, Bizkaiko Pozalaguan.

## Kanpo estekak

* Datuak: Q59791
* Multimedia: Helictites / Q59791
# Eszenaurre

Eszenaurre edo baita Proszenioa ere, antzoki bateko jendearekiko hurbilen dagoen gunea da. Latinez proscenium "eszena aurrean" esan nahi du .
Antzinateko erromatar eta greziar antzokietan, agertokiaren aurreko aldea zen (aktoreak aritzen ziren tokia).

## Kanpo estekak

* Datuak: Q385348
* Multimedia: Proscenium / Q385348
# Eswatiniko bandera

Eswatiniko bandera :
| Erabilera | |
| Proportzioa | 2:3 |
| Erabakia | 1968 |
| Koloreak | Urdina Horia Gorria Beltza |
Eswatiniko bandera 1968ko urriaren 6an erabakitakoa da. Gorria iraganeko gerrateen seinale da, urdinak bakea eta egonkortasuna irudikatzen ditu, eta horiak Eswatiniko lurraldeen aberastasuna. Beltzen eta zurien arteko elkarbizitza baketsua adierazteko Eswatiniko banderak armarri zuribeltza darama erdian. Armarriaren atzean kokatutako lantza horizontalek Eswatiniko etsaien aurkako defentsa adierazten dute.

## Kanpo-estekak

* Datuak: Q102993
* Multimedia: Flags of Eswatini / Q102993
# Eszenario (argipena)

Eszenario hitzak adiera zenbait ditu:
* agertokia, arte eszeniko, ikuskizun eta beste ekitaldi publikoetarako espazioa, inguruko pertsonek ikusi ahal izateko prestatua;
* aurresanetan eta plangintzan, etorkizunean gertagarritzat jotzen den egoera bat (ikus eszenario-analisia).
# Errun (nautika)

Nautikan, erruna ontzi baten zabalerari esaten zaio.

## Neurketa

Erruna banda batetik bestera neurtzen da (istribor eta ababor artean), ontziaren gunerik zabalenean. Eslorarekin gertatzen den bezala, erruna ontziaren formaren arabera alda daiteke, edo neurri bat baino gehiago izan ditzake. Horretara, bereizi behar dira:
* Errun maximoa: ontziak bandarik banda duen gunerik zabalena.
* Flotazio erruna: ontziaren flotazio-marran neurtzen dena.

## Nabigazioa

Errunak ontziaren egonkortasunean eta aurrera egiteko erresistentzian eragin zuzena du: zenbat eta ontzia zabalago, hainbat eta egonkorragoa da; baina era berean, aurrera egiteko erresistentzia handiagoa gainditu behar du.

## Erreferentziak

* ↑ «errun - Orotariko Euskal Hiztegia bilaketa» www.euskaltzaindia.eus (Noiz kontsultatua: 2019-01-26).
* ↑ «Influencia de las formas en la estabilidad» http://www.diseñovelerosmaltiempo.com/ (Noiz kontsultatua: 2019ko urtarrilaren 26a).

## Kanpo estekak

* Datuak: Q2376482
# Errumaniera

Errumaniera (limba română) hizkuntza indoeuroparra da, batez ere Errumanian eta Moldavian (moldaviera izena du han) hitz egiten dena. Bi herrialde horietan eta Serbia, Hungaria eta Ukrainako alde batzuetan ofiziala da.
Mundu osoan zehar, 28 milioi pertsona inguruk hitz egiten dute: munduko 36. hizkuntza mintzatuena da.

## Historia

* 1512an, lehen dokumentua idatzi zen, gutun bat, hain zuzen ere.
* 1850eko urtarrilaren 15ean, Mihai Eminescu poetarik ezagunena jaio zen (1889an hila).
* 1866an, Academia Romana gaur egungo erakunde araugilea sortu zuten, literatur elkarte moduan.

## Hiztunen geografia

Errumanierazko lurraldea :
| Herrialdea | Hiztunak (%) | Hiztunak (etxeko hizkuntza) | Biztanleak (2005) |
| Europa ||||
| Errumania | % 91 | 19.736.517 | 21.698.181 |
| Moldavia | % 76,4 | 2.588.355 | 3.388.071 |
| Transnistria (Ekialdeko Moldavia) | % 31,9 | 177.050 | 555.500 |
| Vojvodina (Serbia) | % 1,5 | 29.512 | 2.031.992 |

## Moldaviera

Errumanieraren aldaera hori Moldaviako hizkuntza ofiziala da. Kontzeptuari eta identitateari dagokienez, ika-mikak sortzen ditu, moldaviera eta errumaniera ia gauza bera direlako: alde bakarra alfabetoa da, lehenengoak zirilikoa erabiltzen baitu Transnistrian, eta bigarrenak latinoa, Errumanian eta Moldavian.

## Alfabetoa

A, a (a)
Ă, ă (ă) bokal neutroa (inglesezko "above"koa bezalakoa)
Â, â (â scris din a) /i/ eta /u/ren arteko soinua
B, b (be)
C, c (ce) a, o eta u bokalean aurretik, euskal k bezalakoa; e eta i-ren aurretik, euskal tx bezalakoa
D, d (de)
E, e (e)
F, f (fe / ef)
G, g (ghe / ge)
H, h (ha / haș)
I, i (i)
Î, î (î scris din i) /i/ eta /u/ren arteko soinua
J, j (je) frantses j bezalakoa
K, k (ka de la kilogram)
L, l (le / el)
M, m (me / em)
N, n (ne / en)
O, o (o)
P, p (pe)
Q (chiu)
R, r, (re / er)
S, s (se / es) euskal z bezalakoa
Ș, ș (șe) euskal ixa bezalakoa
T, t (te)
Ț, ț (țe) euskal tz bezalakoa
U, u (u)
V, v (ve)
W (dublu ve)
X, x (ics) euskal ixa bezalakoa, "sexu", "oxigeno", "taxi" hitzetan
Y (i grec) maileguetan baino ez, eta jatorrizko hizkuntzetan bezala ahoskatua
Z, z (ze / zet) zubererazko z, "plazer" hitzean, edo frantsesezko eta ingelesezko s, "rose" hitzean bezala

## Hiztegia

Errumanierazko hitzen % 75-85 latinetik etorritakoak dira eta egungo hizkuntzaren ia % 40 italieratiko eta frantsesetiko maileguak dira, bereziki XIX. mendean hartuak. Halaber, hiztegiaren zati txiki bat eslaviar jatorrikoa da.

## Ikus, gainera

* Arumanierar
* Moldaviera
* Valakiera
* Meglenera

## Kanpo estekak

* (Ingelesez)(Frantsesez)(Errumanieraz)"Academia Română"
* (Ingelesez) Internet bidezko errumaniera ikastaroa
* (Ingelesez) Errumaniera-Ingelesa hiztegia
* (Ingelesez)(Errumanieraz)(Errusieraz)Moldaviako Zientzia Akademia
* Datuak: Q7913
* Multimedia: Romanian language / Q7913
# Errun

Errun honakoa izan daiteke:
* Errun, arrautzak egin.
* Errun, nautikako terminoa, ontzi baten zabalera.
* Erruna edo alfabeto errunikoa
# Errumaniar poni

Errumaniar ponia Errumaniako bertako zaldi arraza moderno bat da. Bere tamaina zein gainontzeko ezaugarriengatik ponien sailkapen taldean sartzen da
Arraza Bukovina eskualdeko Haras de Lucina etxalde-zalditegian sortu zuten 1975. urtean, shetland poniak, hutsul poniekin gurutzatuz.
Eremu urriko arraza da eta ez da bat ere arrunta. Abere kopurua txikia da.

## Erreferentziak

* ↑ (Ingelesez) [Porter et al. 2016] (en) Valerie Porter, Lawrence Alderson, Stephen J.G. Hall et Dan Phillip Sponenberg, Mason's World Encyclopedia of Livestock Breeds and Breeding, CAB International, 9 mars 2016, 6e éd., 1 107 p. (ISBN 1-84593-466-0, OCLC 948839453), « Huçul », p. 474
* ↑ (Ingelesez) Haras de Lucinako zalditegiari buruzko web orrialdea<

## Kanpo estekak

* Datuak: Q56318738
# Erruminazio

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
    Artikulu hau bulkaden kontrolaren nahasmenduari buruzkoa da; elikadura-portaeraren nahasmendua gaitzat duena beste hau da: «merizismo»
Erruminazioa pertsona batek berarekiko arrotzak balira bezala bizi dituen uneko egoera edo gaien inguruan behin eta berriz gogoeta egitera daraman nahasmendu psikikoa da. Mentalki osasuntsuak diren pertsonengan eta nahasmendu motaren bat duten pertsonengan gertatzen da erruminazioa, baina azken horietan intentsitate handiagoz gertatzen da eta bere egoera larriagotu dezake eta bulkaden kontrolaren nahasmendu bilakatu.

## Erreferentziak

* ↑ Euskalterm: [Psikiatria Hiztegia] [2017]

## Kanpo estekak

* Datuak: Q1411912
# Errumaniaren banaketa administratiboa

Errumania 41 barrutitan (edo konderritan) banaturik dago, eta hauei udalerri independente bat gehitzen zaie, Bukarest.
Barrutiak abedearen txanda jarraituaz honako hauek dira, (hungarierazko izenak):
| Alba, (Fehér) Arad, (Arad) Argeș Bacău, (Bákó) Bihor Bistrița-Năsăud Botoșani Brașov Brăila Buzău Caraș-Severin Călărași Cluj Constanta Covasna Dâmbovița Dolj Galați Giurgiu Gorj Harghita | Hunedoara Ialomița Iași Ilfov Maramureș Mehedinți Mureș Neamț Olt Prahova Satu Mare Sălaj Sibiu Suceava Teleorman Timiș Tulcea Vaslui Vâlcea Vrancea |

## Kanpo estekak

* Datuak: Q6453413
* Multimedia: Counties of Romania / Q6453413
# Errumanierazko Wikipedia

Errumanierazko Wikipedia Wikipediaren errumanierazko edizioa da. 2003ko uztailaren 10ean jarri zen abian, eta 2009ko urriaren hasieran 132.000 artikulu zituen eta Wikipedien zerrendan 20.a zen.

## Kanpo estekak

* Errumanierazko Wikipedia
* Datuak: Q199864
* Multimedia: Romanian Wikipedia / Q199864
# Errumanierazko literatura

Errumanierazko literatura hizkuntza hartaz edo Errumanian egindakoa da.

## Idazleak

* Ion Luca Caragiale. (1852-1912).
* Mihai Eminescu. (1850-1889).
* Emil Cioran. Errumania / Frantzia. (1911-1995).

## Liburuak

* Amintiri din copilărie ("Haurtzaroaren oroipenak"). Ion Creangă, 1875-1883.
* Moara cu noroc ("Zori oneko errota"). Ioan Slavici, 1881.
* Ion. Liviu Rebreanu, 1920.
* Craii de Curtea-Veche. Mateiu Caragiale, 1929.
* Ultima noapte de dragoste, întâia noapte de război ("Maitasunaren azken gaua, Gudaren lehenengo gaua"). Camil Petrescu, 1930.
* Patul lui Procust ("Procrusten ohea"). Camil Petrescu, 1933.
* Fraţii Jderi ("Jder anaiak"). Mihail Sadoveanu, 1935-1942.
* Moromeţii (Marin Preda, I. lib. 1955; II. lib. 1967).

## Ikus, gainera

* Literatura europarra

## Kanpo estekak

* (Errumanieraz)Errumaniako literaturaz
* Datuak: Q2077256
* Multimedia: Literature of Romania / Q2077256
# Evart (Michigan)

Evart Michigango hiri bat da. Osceola konderrian kokatua dago. 2010ean 1.903 biztanle zituen, 5,79 kilometro koadrotan banatuta.

## Ikus, gainera

* Osceola konderria

## Kanpo estekak

* Datuak: Q2269996
* Multimedia: Evart, Michigan / Q2269996
# Evarts (Kentucky)

Evarts Kentuckyko hiri bat da. Harlan konderrian kokatua dago. 2010ean 962 biztanle zituen, 0,99 kilometro koadrotan banatuta.

## Ikus, gainera

* Harlan konderria

## Kanpo estekak

* Datuak: Q2551324
* Multimedia: Evarts, Kentucky / Q2551324
# Evdokimovita

Evdokimovita mineral bat da.

## Ezaugarriak

Evdokimovita elementu kimiko mineralaren formula kimikoa hau da: ${\ce {Tl4(VO)3(SO4)5(H2O)5}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Evdokimovite: Mineral information, data and localities.» www.mindat.org (Noiz kontsultatua: 12-05-2019).
# Eskinko ozelatu

Eskinko ozelatua (Chalcides ocellatus) Chalcides generoko animalia da. Narrastien barruko Scincidae familian sailkatuta dago.

## Erreferentziak

* ↑ The Species 2000 and ITIS Catalogue of Life

## Ikus, gainera

* Chalcides
* Scincidae

## Kanpo estekak

* TIGR Reptile Database in Species 2000 and ITIS Catalogue of Life: 2011 Annual Checklist
* Datuak: Q1470322
* Multimedia: Chalcides ocellatus / Q1470322
* Espezieak: Chalcides ocellatus
# Eskintza

    Artikulu hau mendiari buruzkoa da; herri hustua gaitzat duena beste hau da: «Eskintza (Deierri)»
Eskintza, Nafarroa probintzian topa dezakegun euskal mendia da. 500 metroko aldeaz bananduta dauden bi gainek osatzen dute mendi honen gailurra, gora-behera handirik gabe, eta bietan dago jarria erpin geodesikoa, nahiz eta ekialdekoa metro batzuk garaiagoa izan. Ekialdeko gain zabalean, erpin geodesikoaz gain, bada ermita eta aterpe txukuna gordetzen dituen eraikin bat, otordutarako mahai ugariz inguratua. Mendebaldeko gainean lurrean sakondutako aterpe zatar bat dago, ehizarako egokitutako lubaki baten aldamenean. Pista zabal bat heltzen da gain alderaino eta kotxe arruntek erabiltzeko modukoa da. Oinez igotzeko ere pista hori bera baliatzea da errazena, bidez kanpo sastraka baita nagusi gehienean.

## Kanpo estekak

Eskintza, http://www.euskal-herria.org/.
# Eskintzako mendilerroa

Eskintzako mendilerroa Nafarroa Garaian kokatuta dagoen mendilerro bat da. Bere punturik altuena Eskintza mendia da, 738 metrorekin.
Mendilerroan dagoen Eskintza mendiak ematen dio izena mendilerroari. Mendilerro hegoaldean kokatuta dauden San Marcosko gainetako mendi-oinak dira.

## Mendiak

* Eskintza, 738 m 42°39′07″N 1°55′09″W﻿ / ﻿42.6518173°N 1.9192421°W﻿ / 42.6518173; -1.9192421
* San Cristóbal II, 738 m 42°39′17″N 1°55′29″W﻿ / ﻿42.6548195°N 1.9246473°W﻿ / 42.6548195; -1.9246473
* Mauriain, 686 m 42°39′18″N 1°57′12″W﻿ / ﻿42.6550471°N 1.9532877°W﻿ / 42.6550471; -1.9532877
* Oianandia, 562 m 42°39′50″N 1°56′56″W﻿ / ﻿42.6639797°N 1.9488048°W﻿ / 42.6639797; -1.9488048
* Muskildia, 559 m 42°39′07″N 1°58′55″W﻿ / ﻿42.6520596°N 1.9820674°W﻿ / 42.6520596; -1.9820674
* La Zorrera, 552 m 42°38′46″N 1°58′37″W﻿ / ﻿42.6460533°N 1.977054°W﻿ / 42.6460533; -1.977054
* Alto de Iturtxuria, 551 m 42°38′17″N 1°53′12″W﻿ / ﻿42.6381361°N 1.8866909°W﻿ / 42.6381361; -1.8866909
* San Marcos, 527 m 42°31′39″N 1°55′56″W﻿ / ﻿42.52762337°N 1.932100312°W﻿ / 42.52762337; -1.932100312 (San Marcosko gainak)
* San Bartolomé, 520 m 42°33′48″N 1°56′11″W﻿ / ﻿42.5633899°N 1.9363879°W﻿ / 42.5633899; -1.9363879 (San Marcosko gainak)
* Alto de Santa Cruz, 514 m 42°37′47″N 1°52′00″W﻿ / ﻿42.6297953°N 1.8666946°W﻿ / 42.6297953; -1.8666946
* Ventura, 499 m 42°32′06″N 1°55′45″W﻿ / ﻿42.53502574°N 1.92917346°W﻿ / 42.53502574; -1.92917346 (San Marcosko gainak)
* Los Pilares, 498 m 42°31′36″N 1°56′41″W﻿ / ﻿42.52673212°N 1.944765806°W﻿ / 42.52673212; -1.944765806 (San Marcosko gainak)
* Alto de Peñas, 494 m 42°33′11″N 1°55′53″W﻿ / ﻿42.55300°N 1.9313751°W﻿ / 42.55300; -1.9313751 (San Marcosko gainak)
* San Lorente, 492 m 42°32′15″N 1°54′45″W﻿ / ﻿42.537598°N 1.912568005°W﻿ / 42.537598; -1.912568005 (San Marcosko gainak)
* Alto de Laboriz, 461 m 42°34′40″N 1°55′41″W﻿ / ﻿42.5778637°N 1.9279404°W﻿ / 42.5778637; -1.9279404 (San Marcosko gainak)
* Castillo, 452 m 42°33′33″N 1°50′44″W﻿ / ﻿42.5591325°N 1.8454503°W﻿ / 42.5591325; -1.8454503 (San Marcosko gainak)
* Vaqueriza, 425 m 42°32′17″N 1°50′40″W﻿ / ﻿42.5381579°N 1.8445095°W﻿ / 42.5381579; -1.8445095 (San Marcosko gainak)
* Cascajo, 404 m 42°31′18″N 1°51′02″W﻿ / ﻿42.5217213°N 1.8506562°W﻿ / 42.5217213; -1.8506562 (San Marcosko gainak)
* Peña La Culeca, 388 m 42°34′02″N 1°53′17″W﻿ / ﻿42.5671821°N 1.8881868°W﻿ / 42.5671821; -1.8881868 (San Marcosko gainak)
* Redondo, 379 m 42°31′57″N 1°51′29″W﻿ / ﻿42.5324030°N 1.8580589°W﻿ / 42.5324030; -1.8580589 (San Marcosko gainak)

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Eskintzako mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q61515765
# Eskinko bostatz

Eskinko bostatza (Chalcides bedriagai) Chalcides generoko animalia da. Narrastien barruko Scincidae familian sailkatuta dago. Iberiar Penintsulako endemismoa da, landaredi gutxiko hondar-lurrean bizi dena. 16 zentimetroko luzera izan dezake.
Izen zientifikoa Jacques von Bedriaga herpetologoaren omenez jarri zioten.

## Erreferentziak

* ↑ The Species 2000 and ITIS Catalogue of Life
* ↑ Beolens B, Watkins M, Grayson M.. (2011). The Eponym Dictionary of Reptiles. Baltimore: Johns Hopkins University Press, 21 or. ISBN 978-1-4214-0135-5..

## Ikus, gainera

* Chalcides
* Scincidae

## Kanpo estekak

* TIGR Reptile Database in Species 2000 and ITIS Catalogue of Life: 2011 Annual Checklist
* Datuak: Q1305769
* Multimedia: Chalcides bedriagai / Q1305769
* Espezieak: Chalcides bedriagai